## Carlos Mazón agraïx a Christophe Hansen el suport per als agricultors afectats per les riuades i la sequera

*** El comissari europeu d’Agricultura ha confirmat l’aportació de 68 milions d’euros de la reserva d’emergència agrícola, dels quals 53 milions d’euros es destinaran als damnificats per les riuades i la resta per a afrontar l’escassetat hídrica
* En la reunió també han participat el ministre d’Agricultura, Pesca i Alimentació i representants d’AVA-Asaja, La Unió, Asaja-Alacant, UPA, COAG i Cooperatives Agro-Alimentàries de la Comunitat Valenciana**

**València.**

El president de la Generalitat, Carlos Mazón, ha mantingut una reunió amb el comissari europeu d’Agricultura, Christophe Hansen, per a abordar la situació del sector agrícola valencià afectat per les riuades.

Durant la trobada, el cap del Consell ha agraït al comissari l’aportació de 68 milions d’euros de la reserva d’emergència agrícola per a ajudar als agricultors afectats per la sequera i les inundacions del 29 d’octubre, dels quals 53 milions d’euros es destinaran als damnificats per les riuades i la resta per a afrontar l’escassetat hídrica.

En la reunió també han participat el ministre d’Agricultura, Pesca i Alimentació, Luis Planas; el president d’AVA-Asaja, Cristóbal Aguado; el president de Cooperatives Agro-Alimentàries de la Comunitat Valenciana, Cirilo Arnandis; el secretari general de La Unió Llauradora i Ramadera, Carles Perís; el president d’Asaja-Alacant, José Vicente Andreu; el secretari general de la Unión de Pequeños Agricultores, Ricardo Bayó i el secretari general de la Coordinadora d’Organitzacions i Ramaders, Luis Fernando García.

Fecha: 21/02/2025